open-index/open-wikipedia-markdown huggingface dataset:
Enric Duran

**Enric Duran Giralt**, nado en Vilanova i la Geltrú en 1976, é un activista catalán polo decrecemento e a revolución integral.

## Traxectoria 
Enric Durán estivo moi implicado en iniciativas como a "Consulta pola abolición da débeda externa" (1999/2000), o Movemento de Resistencia Global (MRG) (2000/2002), a "Campaña contra o Banco Mundial" (2001) e a "Campaña contra a Europa do Capital" (2002). Foi promotor de proxectos como a axencia de novas liberinfo.net (2002), de l'Infoespai de Gràcia (2003-2007), do colectivo Temps de re-voltes (2008), da Cooperativa Integral Catalana (2010 - actualidade), e dende 2014, de FairCoop.

O 17 de setembro de 2008 anunciou que, como parte dunha acción política, estafou preto de medio millón de euros a diferentes entidades financeiras co obxectivo de denunciar, segundo as súas propias palabras, o *depredador sistema capitalista* e de financiar diferentes movementos sociais anticapitalistas.

## Notas 
## Véxase tamén 
### Ligazóns externas 
* Páxina oficial 
* Páxina da Cooperativa Integral Catalana
Cascante

**Cascante** é un concello e da Navarra, situada na comarca da Ribera de Navarra. Atópase a 104&nbsp;km da capital da comunidade, Pamplona. A súa poboación no 2014 era de 3&nbsp;888 habitantes.

## Véxase tamén 
### Ligazóns externas 
* Concello Pamplona  
* Pamplona no sitio web de Turismo do Goberno de Navarra
Hope Never Dies

**"Hope Never Dies"** é unha canción dos cantantes checos Marta Jandová e Václav Noid Bárta. A canción representará á República Checa no Festival de Eurovisión 2015, sendo esta a cuarta vez que o país europeo participa no certame.

A selección de "Hope Never Dies" como representante da República Checa foi anunciada o 31 de xaneiro de 2015.

## Notas
## Véxase tamén
### Outros artigos
* Festival de Eurovisión 2015
* Marta Jandová
* Václav Noid Bárta
A Monster Like Me

**"A Monster Like Me"** é unha canción escrita polo cantautor noruegués Kjetil Mørland e cantada por Mørland e Debrah Scarlett. A canción representará a Noruega no Festival de Eurovisión 2015. Foi lanzada de forma dixital en Noruega o 17 de febreiro de 2015.

## Melodi Grand Prix 2015
Duranto unha rolda de prensa do *Melodi Grand Prix 2015* o 21 de xaneiro de 2015, "A Monster Like Me" foi anunciada como unha das once cancións que competirían neste certame para representar a Noruega no Festival de Eurovisión 2015 en Viena, Austria. A canción actuou na novena posición e foi unha das catro cancións que chegaron á *Gold Final*. "A Monster Like Me" recibiu 88,869 votos, só 3,496 votos máis que o segundo, gañando o certame.

## Videoclip
O videoclip da canción foi lanzado no YouTube o 20 de febreiro de 2015, tendo unha duración de tres minutos e trece segundos.

## Listaxe de cancións
## Notas
## Véxase tamén
### Outros artigos
* Festival de Eurovisión 2015
Elpidia Carrillo

**Elpidia Carrillo**, nada en Parácuaro, Michoacán o 16 de agosto de 1961, é unha actriz e directora de cine mexicana. É coñecida por aparecer nos filmes *Predator*, *Bread and Roses* e *Nine Lives*.

## Filmografía 
## Notas 
## Véxase tamén 
### Ligazóns externas 
*
Aleida Guevara March

**Aleida Guevara**, nada na Habana o 24 de novembro de 1960, é unha pediatra cubana.

## Traxectoria 
É a maior dos catro fillos de Ernesto Che Guevara coa súa segunda muller, Aleida March. Ernesto Guevara tivo outra filla, Hilda Beatriz Guevara, nada en 1956, coa súa primeira muller, Hilda Gadea.

Aleida é doutora en medicina e especializada en pediatría. Traballa no Hospital para nenos William Soler da Habana, e é colaboradora do Centro de Estudios Che Guevara. Tamén exerceu en Angola, Ecuador e Nicaragua. 

Así mesmo, é militante do Partido Comunista de Cuba. Na súa película *Sicko*, Michael Moore entrevístaa acerca da filosofía que sostén o sistema de saúde universal en Cuba.

Guevara foi unha militante dos dereitos humanos e de reducións de débeda soberana para nacións en desenvolvemento. É autora do libro *Chávez, Venezuela y la nueva América Latina*.

## Véxase tamén 
### Ligazóns externas
Clint Capela

'''Clint N'Dumba-Capela''', nado o 18 de maio de 1994 en Xenebra, é un xogador suízo de baloncesto profesional que xoga nos Atlanta Hawks da National Basketball Association (NBA).

## Traxectoria profesional 
### Francia 
Capela chegou a Chalon en 2009, e en 2012 uniuse ó equipo profesional do Élan Chalon da LNB Pro A. En maio de 2014, foi elixido mellor xogador novo e xogador con maior progresión da tempada 2013-14 da LNB Pro A.

### NBA 
O 26 de xuño de 2014, Capela foi seleccionado na 25ª posición do Draft da NBA de 2014 polos Houston Rockets. O 25 de xullo de 2014, asinou cos Rockets. Durante a súa tempada de rookie, foi asignado en varias ocasións ós Rio Grande Valley Vipers da NBA Development League.

O 5 de febreiro de 2020, os Rockets traspasaron a Capela e a Nenê ós Atlanta Hawks e recibiron a Robert Covington e Jordan Bell nun traspaso entre catro equipos.

## Estatísticas 
### Tempada regular 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Goran Dragić

**Goran Dragić**, nado o 6 de maio de 1986 en Liubliana‎, é un ex xogador profesional de baloncesto esloveno. Xogaba nas posicións tanto de base como de escolta. É o irmán máis vello de Zoran Dragić, tamén xogador de baloncesto.

## Traxectoria 
Antes de entrar no Draft da NBA de 2008, onde foi seleccionado por San Antonio Spurs, xogou profesionalmente en Eslovenia e en España. No baloncesto profesional norteamericano, Dragić xogou en dúas etapas nos Phoenix Suns, nos Houston Rockets e en Miami Heat.

## Notas 
## Véxase tamén 
### Ligazóns externas 
* Perfil de Goran Dragić en Euroleague.net 
* Perfil de Goran Dragić en NBA.com  
* Estatísticas en Basketball-Reference.com
Jean Philippe

**Jean Philippe Gargantiel**, nado en 1931 e falecido o 7 de xaneiro de 2022, foi un cantante francés que representou a Francia no&nbsp;Festival de Eurovisión 1959 e a Suíza no Festival de 1962.

## Eurovisión 1959 
O Festival de Eurovisión 1959 tivo lugar en Cannes, Francia, xa que o ano anterior o francés André Claveau gañou o certame en Hilversum, Países Baixos. Baixo o nome de *Grand Prix de la chanson Européenne*, o Festival de Eurovisión 1959 celebrouse no Palacio de Festivais e Congresos de Cannes o 11 de marzo de 1959. Jean Philippe foi o encargado de representar ao seu país coa canción *Oui, oui, oui, oui*, que finalmente quedou en terceira posición obtendo 15 votos. A canción tería gran difusión uns anos despois grazas á versión de Sacha Distel.

Unha particularidade dese ano foi que as tres cancións clasificadas nas primeiras posicións volveron ser representadas ao final do Festival, polo que Jean Philippe tivo que actuar de novo.

## Eurovisión 1962 
No ano 1962, Jean Philippe volveu a participar no Festival de Eurovisión. Ese ano representou a Suíza coa canción *Le Retour*. Quedou clasificado en décima posición con só dous puntos outorgados polo xurado alemán. Nesta ocasión o país gañador foi a súa Francia natal.

## Notas 
## Véxase tamén 
### Ligazóns externas 
* Actuación de Jean Philippe no Festival de Eurovisión 1959 - *Oui, oui, oui, oui*
* Actuación de Jean Philippe no Festival de Eurovisión 1962 - *Le retour*
Mecas FG

O **Mecas Fútbol Gaélico Ogrobe** é un club de fútbol gaélico galego, da vila do Grove. É a sección feminina do club Mecos FG Ogrobe e foi fundada en 2013 e xoga na Liga Galega de Fútbol Gaélico. É o primeiro equipo feminino nacido na comarca do Salnés.

## Historia 
Naceu en xuño de 2013, conta cunhas 20 xogadoras e que milita na Liga Galega de Fútbol Gaélico Feminina xunto coas Fillas de Breogán Coruña e as Irmandinhas da Estrada. Participan, ademais, na Copa Galega de Fútbol Gaélico Feminina e no Campionato Ibérico de Fútbol Gaélico Feminino.

Na tempada 2013/14 a marcha do equipo foi moi irregular rematando a liga cun 3º posto. Na Copa Galega de Fútbol Gaélico rematou en 4º lugar.

## Clasificación feminina 
### 2013/2014 
3ª Liga Galega de Fútbol Gaélico 15px

4ª Copa Galega de Fútbol Gaélico

### 2014/2015 
4ª Liga Galega de Fútbol Gaélico

3ª Copa Galega de Fútbol Gaélico 15px (combinado con Auriense FG)

6ª Campionato Ibérico de Fútbol Gaélico

### 2015/2016 
6ª Liga Galega de Fútbol Gaélico

### 2016/2017 
8ª Liga Galega de Fútbol Gaélico

## Uniforme 
* Uniforme titular: Camisola metade azul mariño e metade azul mar. Pantalón azul mariño. Medias azul mariño. 
* Uniforme alternativo: Camisola metade branca e metade azul mar. Pantalón branco. Medias azul mar.

## Xogadores/as 
### Cadro Feminino 2014/15 
:*Datos do 1 de xaneiro de 2017.*

* 12px|Capitá Capitá

## Corpo técnico 
## Véxase tamén 
### Ligazóns externas
*Páxina oficial do club 
*Páxina do club en Facebook
*Páxina do club en Twitter
*Páxina Asociación Galega de Fútbol Gaélico
Jean Gabin

**Jean-Alexis Moncorgé**, nado en París o 17 de maio de 1904 e finado en Neuilly-sur-Seine (Altos do Sena) o 15 de novembro de 1976 foi un actor francés coñecido como **Jean Gabin** ([ʒɑ̃ gabɛ̃]).

## Traxectoria 
Gabin naceu en París, fillo de Madeleine Petit e Ferdinand Moncorgé, artista de café que empregaba como nome artístico Gabin. Criouse en Mériel (Val do Oise) e abandonou o colexio axiña, traballando como peón ata os dezanove anos, cando entrou no mundo do espectáculo cun pequeno papel nunha produción de Folies Bergères.

Continuou a interpretar papeis ata que entrou no servizo militar. Cando o rematou, volveu traballar co nome de Jean Gabin en music halls e operetas de París imitando o estilo de Maurice Chevalier. Participou nunha xira por Suramérica e á volta conseguiu traballo no Moulin Rouge, facendo personaxes cada vez máis importantes e protagonizando en 1928 dous filmes mudos.

Dous anos despois pasou ao cinema sonoro coa produción *Chacun sa Chance*. Conseguiu sona coa súa interpretación en *Maria Chapdelaine*, dirixido en 1934 por Julien Duvivier. En 1937, de novo con Duvivier, protagonizou o éxito *Pépé le Moko*, que lle deu fama internacional. Participou tamén en filmes de Jean Renoir coma *La Grande Illusion* ou *A besta humana*.

Chamado por Hollywood, rexeitou as ofertas ata o inicio da segunda guerra mundial. Trala ocupación de Francia, uniuse a Renoir e Duvivier nos Estados Unidos. Divorciado da súa segunda esposa en 1939, durante a súa estadía en Hollywood Gabin iniciou un tórrido romance con Marlene Dietrich. Porén, os seus filmes estadounidenses non tiveron éxito. Cunha personalidade difícil, feriu a súa carreira en Hollywood mentres traballaba para a RKO Pictures: contratado nun filme, no último momento esixiu que Dietrich fixera o papel coprotagonista e o estudio rexeitouna. Cando Gabin insistiu foi despedido e abandonouse o proxecto.

Impertérrito, uniuse ás forzas militares do xeneral Charles de Gaulle e foi condecorado polo seu valor no norte de África. Tralo desembarco de Normandía Gabin formou parte do continxente militar que liberou París.

En 1946 foi contratado por Marcel Carné para *Les Portes de la Nuit*, pero o seu comportamento fixo que fose despedido de novo. Atopou entón un director e produtor francés disposto a contratalo a el e a Marlene Dietrich, pero o filme, *Martin Roumagnac*, foi un fracaso e acabou a súa relación persoal. En 1947 Gabin volveu o teatro, mais a produción tamén foi un fracaso.

A pesar de que a carreira parecía destinada ao esquecemento, volveu á primeira liña co *Touchez pas au grisbi* (1954), de Jacques Becker, que foi un éxito internacional. Nos seguinte vinte anos participou en máis de cincuenta filmes, moitos deles éxitos de crítica e público.

Faleceu de leucemia no Hospital Americano de París. Foi incinerado e as súas cinzas foron lanzadas ao mar dende un barco con honores militares.

## Filmografía 
## Notas 
## Véxase tamén 
### Ligazóns externas 
* 
* Museo Jean Gabin de Mériel
* Jean Gabin
Sousse

**Sousse** ou **Soussa** (en árabe: سوسة *Sūsa‎*; en bérber: *Susa*) é unha cidade de Tunisia, capital da gobernación de Sousse. Sitúase a 140&nbsp;km da capital do país, Tunes. Sousse fica no parte leste-central do país, no Golfo de Hammamet, no mar Mediterráneo. A súa economía baséase na produción de aceite de oliva, téxtil, comida preparada e turismo. É a sede da Université de Sousse.
## Economía 
### Turismo 
Sousse é un importante *resort* turístico. Os complexos hoteleiros teñen unha capacidade de 40,000 camas, esténdese a 20&nbsp;km ó norte da cidade vella (Medina) no paseo marítimo de *Porto El-Kantaoui*.

Está a 20&nbsp;km do aeroporto internacional de Monastir. As praias de area fina están rodeadas por hortas e olivares. Ten un clima mediterráneo, con veráns calorosos e secos e invernos húmidos, cálidos e suaves. A situación xunto ao mar modera o clima, polo que é un *resort* turístico todo o ano.

Cálculase de media que 1.200.000 visitantes acoden cada ano a gozar dos seus hoteis, restaurantes, discotecas, casinos, praias e instalacións deportivas.
## Estatísticas 
***Poboación**: 200,000 habitantes (2003)
***Altitude**: 2m
***Humidade**: 69%
***Nº Hospitais**: 15 (privados e públicos)
***Temperaturas**:
****Min.**: 19.7&nbsp;°C
****Máx.**:29.1
## Cidades irmandadas 
## Notas
Sinfonía nº 9 (Mahler)

A ***Sinfonía nº 9 de Mahler*** estreouse en xuño do 1912 pola orquestra filharmónica de Viena dirixida por Bruno Walter.
## Estrutura
Trátase dunha obra puramente orquestral, dividida en catro movementos. Seguía, por tanto, o modelo clásico de sinfonía. Porén esta obra mostra unha tensión entre estrutura e estilo, propia das últimas obras de Mahler. Esta tensión exprésase a través das novas técnicas musicais atonais, que naqueles momentos estaban desenvolvendo paralelamente Arnold Schönberg e Anton Webern. Así, non existe unha tonalidade central que se distribúa uniformemente ó longo da obra, senón que Mahler varía constantemente as notas, buscando unha maior expresividade musical.

Os catros movementos que conforman a peza son:

* *Andante Comodo*

* *Im Tempo eines gemächlichen Ländlers. Etwas täppisch und sehr derb*

* *Rondo-Burleske. Allegro assai. Sehr trotzig*

* *Adagio. Sehr langsam und noch zurückhaltend*

## Véxase tamén
### Bibliografía
* Libreto CD: Mahler, Symphonie Nº9 pola Berliner Philharmoniker. Karajan Gold. Deutsche Grammophon
Hossein Shahabi

**Hossein Shahabi** (), nado en Tabriz o 20 de xuño de 1967 e finado o 22 de xaneiro de 2023, foi un director de cine, guionista e produtor iraniano. Pertencía á terceira xeración da nova onda do cine iraniano.

## Filmografía 
* A Venda / حراج 2014 
* A Bright Day / روز روشن 2013 
* Por unha cuestión de Mahdi / بخاطر مهدي 2012
* A Foto / عكس 2001 
* Guerras e Treasure / جنگ و گنج 2000

## Notas 
## Véxase tamén 
### Ligazóns externas
Kike Sola

**Enrique Sola Clemente**, coñecido coma **Kike Sola**, nado en Cascante (Navarra) o 25 de febreiro de 1986, é un exfutbolista navarro que xogaba como delanteiro centro.

## Biografía 
Formouse nas canteiras do Athletic Club e do CA Osasuna, debutou no primeiro equipo na Primeira División no ano 2007, marcando dous goles no partido no seu debut ante o Real Betis Balompié en Sevilla.

No verán de 2009, foi cedido durante unha temporada ao CD Numancia, da Segunda División de España. Posteriormente marchou a metade da temporada 2009-2010 ao Levadiakos FC grego tras non contar con moitos minutos no equipo soriano.

O 3 de xullo de 2013, fíxose oficial a súa fichaxe polo Athletic Club por catro millóns de euros.

## Notas 
## Véxase tamén 
### Ligazóns externas 
* Perfil no sitio web do Athletic Club
Giorgio Gallaro

**Giorgio Demetrio Gallaro**, nado o 16 de xaneiro de 1948 en Pozzallo (Italia), é un eclesiástico greco-católico italiano, bispo de Piana degli Albanesi dende o 31 de marzo de 2015.

## Traxectoria 
Naceu en Pozzallo (Sicilia) o 16 de xaneiro de 1948. Rematou os estudos de Filosofía no seminario diocesano de Noto en 1968, e os de Teoloxía no seminario de San Xoán en Camarillo (California). Foi ordenado diácono en 1971, e o 27 de maio de 1972 foi ordenado sacerdote da arquidiocese dos Ánxeles, onde serviu como vigairo parroquial e catequista.

En 1980 licenciouse en Teoloxía litúrxica polo Pontificio Instituto Litúrxico, e en 1981 doutorouse en Dereito canónico oriental polo Pontificio Instituto Oriental.

En setembro de 1987 incardinouse na eparquía greco-melquita de Newton, logo de exercer o seu ministerio na mesma dende 1982, traballando no tribunal matrimonial, como profesor do seminario, como secretario do arcebispo e como vigairo xudicial. Entre 1983 e 1990 foi tamén sacerdote visitante na comunidade grecocatólica ucraína de Manchester.

En 1994 licenciouse en Teoloxía ecuménica pola Pontificia Universidade de San Tomé de Aquino, e posteriormente foi profesor no Seminario Católico Bizantino dos Santos Cirilo e Metodio en Pittsburgh. Compaxinou isto co seu ministerio na arquieparquía de Pittsburgh como vigairo xudicial. Foi tamén consultor da Congregación para as Igrexas Orientais.

O 31 de marzo de 2015 o papa Francisco nomeouno bispo de Piana degli Albanesi. Recibiu a consagración episcopal o 28 de xuño na Divina Liturxia celebrada na catedral de San Demetrio Megalomártir, de mans do bispo de Lungro Donato Oliverio, e tendo como co-consagradores ao bispo de Newton Nicholas Samra e ao exarca de Grecia Dimitrios Salachas.
## Obra 
Giorgio Gallaro ten escrito varios libros e numerosos artigos relacionados coas igrexas católicas orientais. Foi tamén autor de moitos artigos en *SOPHIA*, a publicación da eparquía de Newton, baixo diferentes pseudónimos. Ademais de inglés e italiano, fala francés, castelán, latín e grego, e ten coñecementos de albanés, portugués e árabe.
### Artigos 
*
*
*
*
*
*

## Notas
Suspensión

O termo **suspensión**, do latín *suspensĭo*, -*ōnis*, "acción e efecto de suspender, ou de interromper", pode referirse, entre outras cousas, a:

;En ciencia
* suspensión, en química, é un coloide, un estado provisional no que unha mestura dun líquido ou un gas cun material sólido dividido en  partículas diminutas, mantense un tempo sen que as partículas sedimenten.
* suspensión, en farmacia galénica, é a dispersión dun sólido (po) insolúbel (ou practicamente insolúbel) nun medio líquido. 
* suspensión, en xeomorfoloxía, é un proceso de transporte de sedimentos pola acción da auga ou do vento.
* suspensión, en matemáticas, é unha construción topolóxica definida por esmagamento das extremidades dun cilindro.

;En vehículos
* a **suspensión** en vehículos é o conxunto de elementos que absorben as irregularidades do terreo polo que se circula para aumentar a comodidade dos pasaxeiros e o control do vehículo;
** Nas antigas **carruaxes** de tracción animal, a **suspensión** refírese a cada unha das béstas e correas destinadas a suspender a caixa do coche, a fin de dar a esta un movemento máis suave.
** Nos automóbiles e vagóns de ferrocarril, a **suspensión** é o conxunto das pezas e mecanismos destinados a facer elástico o apoio da carrocería sobre os eixes das rodas. No caso dos automóbiles, camións e motocicletas, distínguense dous tipos:
*** a suspensión vehicular ou suspensión independente,
*** a suspensión activa, ou electrónica;
** á parte está a suspensión na bicicleta, que necesita certas características especiais.
;En música
* a suspensión, en música, ou retardo descendente, é o retardo dunha nota musical que, pertencendo ao acorde anterior, ocupa o lugar dunha nota do acorde co que soa.

## Véxase tamén 
* Suspensión de armas.
* Suspensión de garantías, en seguros, situación que se produce cando, a consecuencia de acontecementos normalmente previstos na póliza, quedan temporalmente sen vixencia os efectos desta. En xeral, prodúcese con motivo do non pagamento da prima do seguro.
* Suspensión de garantías constitucionais, en dereito político, é a suspensión das garantías individuais e colectivas que dá a Constitución dun país. Prodúcese, por exemplo, cando o goberno declara o  estado de sitio. Debe ser provisional e só mentres dure a continxencia política e/o social que a provocou 
* Suspensión de pagamentos, é a situación concursal na cal unha persoa, familia, empresa ou unha sociedade mercantil se encontra cando non pode pagar a totalidade das débedas que ten cos seus acredores por falta de liquidez ou diñeiro en efectivo.
* Suspensión da pena, en dereito penal, é a suspensión, temporal ou condicional, da aplicación dunha pena grave a unha persoa que foi condenada por un delito.

## Notas
Aleida March

[dereita|300px|miniatura|Aleida March xunto a [Ernesto Che Guevara]]
**Aleida March**, nada en Santa Clara (Cuba) o 19 de outubro de 1936, é unha muller cubana coñecida principalmente por ser a segunda muller de Ernesto Che Guevara. Preside o Centro de Estudos Che Guevara e é titular dos dereitos de autor dos escritos deste, entre eles varios textos aínda inéditos.

## Traxectoria 
Aleida March naceu e medrou nunha leira de 20 hectáreas, propiedade do seu pai, na zona rural de Santa Clara. Integraba unha familia de campesiños brancos pobres, levemente diferenciados no social dos guajiros, ou campesiños negros, máis pobres aínda.

De nova estudou Pedagoxía na Universidade de Santa Clara. Comezou a interesarse pola política cando Fidel Castro levou adiante o ataque ó Cuartel Moncada en 1953. Vinculouse ó Movemento 26 de xullo, e ingresou oficialmente nel en 1956.

Iniciada a guerra civil en 1957, Aleida militou de xeito activo na clandestinidade para o M-26-7 como mensaxeira do responsable de Villa Clara, con fama de audaz e valente. Lolita Rossell, a súa amiga íntima, tamén militante do M-26-7 naquela época dixo dela: "Non tiña medo a nada. Era moi abnegada, seria, solteira e non tiña afección ás festas e esa clase de cousas".

As ideas de Aleida, coma moitos dos militantes do M-26-7 "del llano", estaban marcadas pola súa oposición frontal á ditadura de Fulgencio Batista e o desexo de establecer unha democracia liberal.

Coñeceu ó Che en plena guerra civil, cando este chegou coa Columna Oito a combater á rexión en outubro de 1958. Namoráronse nese momento e comezaron a convivir, malia que el estaba casado con Hilda Gadea e tiña unha filla.

Unha vez caída a ditadura de Batista o 1 de xaneiro de 1959 e tomado o poder o novo goberno, Hilda Gadea e a súa filla trasladáronse a Cuba, onde se divorciaron. March e Guevara casaron o 9 de xuño de 1959 na Habana.

Xuntos tiveron catro fillos: 
* Aleida Guevara March, nada o 17 de novembro de 1960
* Camilo Guevara March, nado o 20 de maio de 1962
* Celia Guevara March, nada o 14 de xuño de 1963
* Ernesto Guevara March, nado o 24 de febreiro de 1965

Aleida March preside o Centro de Estudos Che Guevara, situado na casa que compartiron na Habana.

En agosto de 1961, Ernesto Guevara viaxou a Punta do Leste, Uruguai para representar a Cuba nunha reunión da OEA. Aproveitando a proximidade coa Arxentina, a súa familia e amizades foron visitalo. Nesas circunstancias, Jon Lee Anderson relata na súa biografía de Guevara un diálogo entre este e a súa querida "tía Beatriz".

## Notas
## Véxase tamén 
### Outros artigos
* Revolución cubana
* Che Guevara
Dobova

[miniatura|335x335px|[Postal de Dobova de antes da segunda guerra mundial.]]

**Dobova** é unha pequena poboación de 712 habitantes (2012) no municipio de Brežice, no leste de Eslovenia, preto da fronteira con Croacia.

A liña ferroviaria que vai de Liubliana a Zagreb pasa pola estación de tren de Dobova, a cal está preto da fronteira croata. A área era tradicionalmente parte da Baixa Estíria (en lingua eslovena *Spodnja Štajerska*).

Na actualidade está incluída co resto do municipio na rexión do Baixo Posavje.

A igrexa parroquial da localidade está adicada a Santa María e pertence á diocese católica romana de Celje. É un edificio neo-románico, cunha nave tripla, construído no lugar de dúas igrexas anteriores en 1865.

## Notas
## Véxase tamén 
### Ligazóns externas
*Dobova na Geopedia
Acrostemon

***Acrostemon*** é un xénero de plantas fanerógamas pertencente á familia Ericaceae. Comprende 15 especies descritas e destas, só 11 aceptadas. 
## Taxonomía 
O xénero foi descrito por Johann Friedrich Klotzsch e publicado en *Linnaea* 12: 227. 1838. 
## Especies aceptadas 
A continuación dáse unha lista das especies do xénero ''* aceptadas até febreiro de 2014, ordenadas alfabeticamente. Para cada unha indícase o nome binomial seguido do autor, abreviado segundo as convencións e usos.
* *Acrostemon barkerae* Compton	
* *Acrostemon equisetoides* Klotzsch	
* *Acrostemon eriocephalus* N.E.Br.	
* *Acrostemon glandulosus* Rach	
* *Acrostemon hirsutus* Klotzsch	
* *Acrostemon incanus* Klotzsch	
* *Acrostemon incurvus* Benth.	
* *Acrostemon schlechteri* N.E.Br.	
* *Acrostemon stokoei* L.Guthrie	
* *Acrostemon thunbergii* Alm & T.C.E.Fr.	
* *Acrostemon xeranthemifolius'' (Salisb.) E.G.H.Oliv.

## Notas
Agapetes

***Agapetes*** é un xénero de arbustos pertencentes á familia Ericaceae. Comprende 198 especies descritas e destas, só 147 aceptadas.
## Taxonomía 
O xénero foi descrito por D.Don ex G.Don e publicado en *A General History of the Dichlamydeous Plants* 3: 862. 1834. A especie tipo é: *Agapetes setigera* D. Don ex G. Don

## Especies seleccionadas 
* *Agapetes aborensis* Airy Shaw 
* *Agapetes acosta* Dunal
* *Agapetes acuminata* D.Don ex G.Don 
* *Agapetes acuminatissimum* Nied.
* *Agapetes affinis* (Griff.) Airy Shaw
* *Agapetes arunachalensis* D.Banik & Sanjappa 
* *Agapetes beccariana* Koord.
* *Agapetes bhutanica* N.P.Balakr. & Sud.Chowdhury 
* *Agapetes brandisiana* W.E.Evans 
* *Agapetes bullata* Dop
* *Agapetes buxifolia* Nutt. ex Hook.f.
* *Agapetes camelliifolia* S.H.Huang 
* *Agapetes costata* C.H.Wright & Sleumer

## Notas 
## Véxase tamén 
### Bibliografía 
# Bailey, L.H. & E.Z. Bailey. 1976. Hortus Third i–xiv, 1–1290. MacMillan, Nova York.

### Ligazóns externas
Acrotriche

***Acrotriche*** é un xénero de plantas con flores pertencente á familia Ericaceae. Son nativos de Australia. Comprende 25 especies descritas e destas, só 17 aceptadas. 
## Taxonomía 
O xénero foi descrito por Robert Brown e publicado en *Prodromus Florae Novae Hollandiae 547. 1810. 
## Especies aceptadas 
A continuación dáse unha lista das especies do xénero ** aceptadas até febreiro de 2014, ordenadas alfabeticamente. Para cada unha indícase o nome binomial seguido do autor, abreviado segundo as convencións e usos.
* *Acrotriche affinis* DC. 
* *Acrotriche aggregata* R.Br.
* *Acrotriche baileyana* (Domin) J.M.Powell 
* *Acrotriche cordata* (Labill.) R.Br. 
* *Acrotriche depressa* R.Br. 
* *Acrotriche divaricata* R.Br. 
* *Acrotriche dura* (Benth.) Quinn
* *Acrotriche fasciculiflora* (Regel) Benth. 
* *Acrotriche halmaturina* B.R.Paterson 
* *Acrotriche lancifolia* Hislop
* *Acrotriche leucocarpa* Jobson & Whiffin 
* *Acrotriche parviflora* (Stschegl.) Hislop
* *Acrotriche patula* R.Br.
* *Acrotriche plurilocularis* Jackes 
* *Acrotriche prostrata* F.Muell.
* *Acrotriche ramiflora* R.Br. 
* *Acrotriche rigida* B.R.Paterson 
* *Acrotriche serrulata'' R.Br.

## Notas 
## Véxase tamén 
### Ligazóns externas 
*
Yusuf Sağ

**Yusuf Sağ**, nado en 1935 en İdil (Şırnak, Turquía) é un eclesiástico católico siríaco, exarca patriarcal de Turquía entre 1991 e 2017.

## Traxectoria 
Naceu en 1935 en İdil, na provincia de Şırnak (Turquía). Logo da escola primaria, estudou Filosofía e Teoloxía en Beirut, foi ordenado sacerdote o 14 de febreiro de 1964, e posteriormente pasou a exercer o seu ministerio pastoral na provincia de Mardin.
## Obra 
*
*

## Notas
Trijntje Oosterhuis

**Judith Katrijntje "Trijntje" Oosterhuis** é unha cantante e compositora holandesa de pop e jazz que representará ós Países Baixos no Festival de Eurovisión 2015 coa canción "Walk Along".

## Carreira 
En 1990 fundou co seu irmán Tjeerd Oosterhuis o grupo Total Touch. En 1994 colaborou con Candy Dulfer para o álbum *Big Girl*. O seu grupo, a pesar de dous álbums moi exitosos lanzados entre 1996 e 1998, separouse en 2001 e a cantante decidiu converterse en solista.

En 2004 firmou un contrato con Blue Note Records e lanzou o álbum *Strange Fruit*. O éxito confirmouse con *See You As I Do* (2005) e *The Look of Love* (2006).

En 2012, Trijntje converteuse nunha das coach de *The Voice of HOlland* e ficou no programa durante tres tempadas.

En 2015 participará no Festival de Eurovisión 2015 coa canción "Walk Along".

## Discografía 
## Notas 
## Véxase tamén 
### Outros artigos 
* Festival de Eurovisión 2015
* Walk Along
* Países Baixos no Festival de Eurovisión
The Way You Are

**"The Way You Are"** é unha canción da banda de pop rock danesa Anti Social Media. A canción representará a Dinamarca no Festival de Eurovisión 2015. Foi lanzada de forma dixital o 26 de xaneiro de 2015. A canción acadou o número 38 no Tracklisten.

## Videoclip 
O videoclip da canción lanzouse no YouTube o 31 de xaneiro de 2015 cunha duración de tres minutos e dezanove segundos.

## Listaxe de cancións 
## Notas
Festival de Eurovisión 1960

O **V Festival de Eurovisión** celebrouse o 29 de marzo de 1960 en Londres. A presentadora foi Katie Boyle e a vencedora Jacqueline Boyer co tema *"Tom Pillibi"*.

Este foi o último festival que se realizou entre semana, xa que ata esta edición o festival se celebraba sempre en xoves.

Aínda que os Países Baixos gañaran o festival de 1959, decidiron non organizar de novo a edición de 1960; a BBC, que quedara en segundo lugar, fíxose cargo de devandita organización.

Neste ano instaurouse por primeira vez o que o intérprete ganador do ano anterior entregase o trofeo ao gañador do ano en curso, tradición que, con algunhas excepcións, se mantivo ata a actualidade. Este ano foi a ganadora de 1959, a neerlandesa Teddy Scholten, quen se desprazou ata Londres para entregar o premio á gañadora.

## Resultados 
A rolda de votacións comezounas liderando Alemaña Occidental e máis tarde Mónaco, a gran parte das votacións liderounas Reino Unido, que parecía que por fin se alzaría coa vitoria, pero nas catro últimas votacións, Francia alcanzou ao Reino Unido, finalmente o país galo sacoulle vantaxe aos británicos, que votaban últimos.

### Directores de Orquestra 
*  - Eric Robinson
*  - Thore Ehrling
*  - Eric Robinson
*  - Kai Mortensen
*  - Henri Segers
*  - Øivind Bergh
*  - Robert Stolz
*  - Raymond Lefèvre
*  - Cédric Dumont
*  - Dolf van der Linden
*  - Franz Josef Breuer
*  - Cinico Angelini
*  - Franck Pourcel

## Táboa de resultados 
### Portavoces 
#  - 
#  - Enzo Tortora
#  - 
#  - Siebe van der Zee
#  - Boris Acquadro
#  - 
#  - 
#  - Kari Borg Mannsåker
#  - Arlette Vincent
#  - Bent Henius
#  - 
#  - Tage Danielsson
#  - Nick Burrell-Davis

## Comentaristas 
*  - Emil Kollpacher (ORF)
*  - Georges Désir (INR), Nic Bal (NIR) (NTS)
*  - Erik Diesen (NRK e NRK P1)
*  - Jan Gabrielsson (Sveriges Radio-TV e SR P2)
*  - Theodor Haller (TV DRS), Georges Hardy (TSR)
*  - David Jacobs (BBC Television Service), Pete Murray (BBC Light Programme)
*  (País non participante) - Aarno Walli (Suomen Televisio)

## Notas 
## Véxase tamén 
### Ligazóns externas 
* Letra de todos los temas participantes (orixinal e tradución ao castelán)
Ross Lynch

**Ross Shor Lynch** é un cantante, compositor, actor e músico estadounidense. É un dos membros fundadores da banda de pop rock R5. É mellor coñecido polo seu rol debut como Austin Moon na serie de Disney Channel *Austin & Ally*.

## Biografía 
Ross Lynch naceu e creceu en Littleton, Colorado, como segundo fillo máis novo dun total de cinco irmáns (Riker, Rydel, Rocky e Ryland). Foi educado na casa dende o cuarto grao. É curmán dos bailaríns Derek Hough e Julianne Hough. Lynch e a súa familia mudáronse a Os Ánxeles, California, no 2007.

## Carreira 
200px|miniatura|esquerda|Ross Lynch cantando no Loud Tour en 2013.
Lynch sabe tocar o piano, a batería, a guitarra e o baixo. El bailou para os *Rage Boyz Crew*, un grupo fundado por unha compañía de danza de California do Sur. Estivo en So You Think You Can Dance e apareceu en espectáculos como Moises Rules!, e en filmes como Grapple, con Anton Troy. En 2009, apareceu no videoclip de Kidz Bop da canción "Let It Rock" e no de Cymphonique "Lil' Miss Swagger". A principios de 2011 forma parte do elenco da serie orixinal de Disney Channel ''Austin & Ally', co papel protagonista masculino de Austin Moon, un cantante adolescente que se converte nunha sensación da música após subir unha actuación a internet e máis tarde alíase con Ally, interpretada por Laura Marano. O episodio piloto fixo que a serie aumentara a unha tempada completa; a serie tivo a súa estrea en decembro de 2011, e renovou para unha segunda tempada en marzo de 2012. En primavera de 2013 fi anunciada unha terceira tempada.

En 2012, Lynch comeza a traballar no filme orixinal de Disney Channel, Teen Beach Movie. O filme foi gravada en Porto Rico. El tiña o papel de *Brady*, o protagonista masculino do filme. O seu primeiro sinxelo promocional, "A Billion Hits" foi lanzado o 2 de abril de 2012.

### Con R5 
En marzo de 2010, eles sacaron o seu primeiro EP, *Ready Set Rock* e en setembro firmaron co selo Hollywood Records. O segundo EP, *Loud*, foi lanzado o 19 de febreiro de 2013, xunto ao sinxelo "Loud". A banda lanzou o seu primeiro álbum, *Louder* o 24 de setembro de 2013 e o álbum non contiña catro das cancións de *Loud* e sete novas cancións. O terceiro EP da banda, chamado *Heart Made Up on You*, foi lanzado o 22 de xullo de 2014.

## Filmografía 
## Discografía 
### Álbums con R5 
### Álbums - BSO 
### Sinxelos 
### Sinxelos promocionais 
### Outras cancións 
## Galería de imaxes 

Ross Lynch Paparazzo Photography.jpg
Ross Shor Lynch.jpg
RossLynch2013.jpg
Ross Lynch in Radio Disney's NBT Finale.jpg
Ross Lynch in disney Summer.jpg

## Notas 
## Véxase tamén 
### Ligazóns externas 
* Ross Lynch no TV Guide
Wars for Nothing

**"Wars for Nothing"** é unha canción da cantante húngara Boggie. A canción representará a Hungría no Festival de Eurovisión 2015.

## Posición nas listas
## Notas
Goodbye to Yesterday

**"Goodbye to Yesterday"** é unha canción dos cantantes estonianos Elina Born e Stig Rästa. A canción representará a Estonia no Festival de Eurovisión 2015, na primeira parte da primeira semifinal. Foi lanzada de forma dixital en Estonia o 8 de xaneiro de 2015.

## Eurovisión 
O 21 de febreiro de 2015 foron escollidos para representar a Estonia no Festival de Eurovisión 2015 co 79% dos 90 000 votos dos tres super-finalistas Elina Born e Stig Rästa, Daniel Levi e Elisa Kolk.  Estonia foi posta na primeira semifinal, que terá lugar o 19 de maio, e foi elixida para actuar na primeira metade do espectáculo.

## Notas
Aina mun pitää

**"Aina mun pitää"** (en galego: *Eu sempre teño que*) é unha canción do grupo finlandés de punk Pertti Kurikan Nimipäivät. A canción gañou o Uuden Musiikin Kilpailu 2015 e representará a Finlandia no Festival de Eurovisión 2015.

## Lanzamento 
O 7 de xaneiro de 2015, a canción foi lanzada en Spotify no álbum de Uunden Musiikin Kilpailu 2015, xunto ás outras dezasete cancións. O vídeo oficial foi presentado o 13 de xaneiro no YouTube. Publicouse no iTunes un día despois.

## Listaxe de cancións 
## Notas
Amantea

**Amantea** é un&nbsp;concello italiano, situado na&nbsp;provincia de Cosenza, e que limita cos de Belmonte Calabro, Lago, San Pietro in Amantea, Serra d'Aiello, Cleto na mesma provincia, e con&nbsp;Nocera Terinese na de&nbsp;Catanzaro.
Eleanor F. Helin

**Eleanor Key Francis "Glo" Helin, **nada o 9 de&nbsp;novembro de 1932 e finada o 25 de xaneiro de 2009, foi unha astrónoma norteamericana. Foi investigadora do programa &nbsp;Near-Earth Asteroid Tracking (NEAT) do&nbsp;Laboratorio de Propulsión a Chorro.&nbsp;da NASA ata a súa xubilación en&nbsp;2002.
## Traxectoria 
Helin traballou en ciencia planetaria e astronomía no&nbsp;Instituto Tecnolóxico de California e o Laboratorio de Propulsión a Chorro durante tres décadas. A principiar a década de 1970 iniciou o&nbsp;Palomar Planet-Crossing Asteroid Survey (PCAS, programa responsable do descubrimento de milleiros de asteroides de todos os tipos, incluíndo máis de 200 en órbitas de inclinación altas, e en órbitas raras e tipos únicos de órbitas, así como 20 cometas e aproximadamente o 30 por cento dos asteroides próximos á Terra descubertos en todo o mundo.

Helin organizou e coordinou o &nbsp;International Near-Earth Asteroid Survey (INAS) durante a década de 1980, animando e estimulando o interese internacional polos asteroides.

Tras dirixir o programa de busca fotográfica do PCAS durante case vinte e cinco anos, Helin concentrouse no programa de busca&nbsp;Near Earth Asteroid Tracking (NEAT) usando sensores electrónicos nun telescopio de grande apertura, que logrou detectar máis de 26000 obxectos.

Helin pesoalmente descubriu ou codescubriu &nbsp;872 asteroides, entre eles os primeiros dous&nbsp;Atón: 2062 Atón e 2100 Ra-Shalom; os&nbsp;asteroides apolo 4660 Nereus, 4769 Castalia e outros; varios&nbsp;Asteroides Amor; tres asteroides troianos&nbsp;incluíndo o&nbsp;3240 Laocoon; e 9969 Braille. Tamén descubriu varios&nbsp;cometas, como os cometas periódicos&nbsp;111P/Helin–Roman–Crockett, 117P/Helin–Roman–Alu e 132P/Helin–Roman–Alu.

Na súa honra bautizouse o asteroide&nbsp;3267 Glo.

## Notas
Batólito

[miniatura|300px|Mapa do [Batólito cornubiano de Cornualla (Reino Unido). Aprécianse os principais afloramentos de granito. Os trazos descontinuos de 20 mGal de anomalía de Bouguer indican a situación das anomalias de gravidade negativas asociadas a intrusións ígneas na codia continental.]]
[miniatura|250px|O *Half Dome* (Media Cúpula) no [Parque Nacional Yosemite forma parte do Batólito de Nevada.]]
Un **batólito** (do grego, *bathos* e *lithos* que significan profundo e pedra, respectivamente) é unha masa extensa de granitoides que se estende por centos de quilómetros e cobre máis de 100 quilómetros cadrados na codia terrestre. Os batólitos están compostos por múltiples plutóns individuais os cales poden solaparse ou intersecarse. Os grandes volumes dos batólitos débense a unha cuantiosa e repetida produción de magma durante períodos de oroxénese.

## Notas 
## Véxase tamén 
### Outros artigos 
* Sill
* Dique (xeoloxía)
Russell Westbrook

**Russell Westbrook III**, nado en Long Beach (California) o 12 de novembro de 1988, é un xogador profesional de baloncesto estadounidense que xoga nos Los Angeles Clippers da National Basketball Association (NBA). Foi seleccionado polos Seattle SuperSonics no Draft da NBA de 2008 tras formarse na Universidade de California (UCLA).

## Traxectoria 
### Universidade 
Criouse na cidade de Hawthorne, no condado dos Ánxeles. Tras acudir ao Instituto Leuzinger en Lawndale, no mesmo condado, Westbrook xogou dúas tempadas na Universidade de California dos Ánxeles. Na súa primeira campaña nos Bruins, os seus minutos de xogo foron moi limitados, facendo unha discreta media de 3,4 puntos e 0,7 asistencias nunha media de 9 minutos por partido. A pesar diso, conseguiu facer dobres-figuras en tres ocasións. Na seguinte tempada, Westbrook liderou aos Bruins en asistencias (4,3 por partido) e finalizou terceiro en anotación (12,7). Nas Finais Rexionais do Oeste do Torneo da NCAA, eliminaron a Xavier con Westbrook anotando 17 puntos. Xa na Final Four, caeron ante Memphis con outro gran partido de Westbrook (22 puntos). Westbrook foi nomeado Xogador Defensivo do Ano da Pacific Ten Conference, ademais de formar parte do terceiro mellor quinteto da conferencia e do mellor quinteto defensivo da liga.

#### Estatísticas 
### NBA 
Tras destacar na universidade, Westbrook decide presentarse ao Draft da NBA en 2008, sendo seleccionado polos Seattle SuperSonics na cuarta posición. Tras o traslado do equipo desde Seattle até Oklahoma City, o 5 de xullo de 2008 asina o seu primeiro contrato cos Oklahoma City Thunder xunto con D.J. White. Westbrook foi nomeado mellor *rookie* da Conferencia Oeste no mes de decembro e febreiro. En decembro, Westbrook fixo unha media de 15,5 puntos, 5,1 rebotes e 5,1 asistencias por partido, mentres que en febreiro mellorou os seus números até os 20,6 puntos, 6,1 rebotes e 5,9 asistencias. O 1 de febreiro, o xogador anotou 34 puntos na derrota dos Thunder fronte a Sacramento Kings na prórroga.

O 2 de marzo de 2009, Westbrook realizou a súa primeira tripla-dobre na NBA con 17 puntos, 10 rebotes e 10 asistencias, sendo o primeiro *rookie* en conseguilo desde Chris Paul na tempada 2005-06, e o terceiro xogador dos Sonics/Thunder (os outros foron Art Harris e Gary Payton). Finalizou cuarto na votación polo Rookie do Ano da NBA e foi incluído no mellor quinteto de *rookies* da tempada. Tras converterse nunha das pezas máis importantes dos Thunder, na tempada 2014/15 culmina a súa mellor tempada na NBA, quedando 4º na carreira polo MVP e acabando a tempada como máximo anotador, segundo xogador con máis roubos e cuarto máximo asistente. Fixo ademais 11 triplas-dobres na campaña (sendo o que máis nesa tempada) e sendo tres veces mellor xogador do mes. Ademais conseguiu a súa mellor anotación nun partido, con 53 puntos anotados fronte a Indiana Pacers. Tamén foi elixido ao MVP do partido das estrelas (All-Star Game).

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
José Díez de Isla

**José Díez de Isla**, finado en Madrid o 21 de maio de 1928, foi un xornalista galego.

## Traxectoria 
Fillo de José Díez de Isla, que foi interventor de Facenda de Pontevedra en 1895 e colaborou en *El Impertinente*. José Díez traballou en *La Tribuna* e *La Prensa* de Barcelona. Regresou a Galicia en outubro de 1924, foi redactor de *Galicia* e entrou a formar en parte do corpo de redacción de *El Pueblo Gallego*. Tamén colaborou en *El Progreso*. En Vigo artellou a Agrupación Talía e dirixiu un cadro de teatro e declamación. En decembro de 1927 marchou enfermo a Madrid, onde morreu ao ano seguinte.

## Notas 
## Véxase tamén 
### Ligazóns externas 
* Díez de Isla: xornalismo obreirista para o 1º de maio
AC-211

A **AC-211** (na provincia da Coruña), é unha estrada da Rede Primaria Complementaria da Xunta de Galicia que une as localidades de San Pedro de Nós e a Ponte do Burgo (O Temple); atravesa os concellos de Oleiros e Cambre. Ten unha lonxitude de 0,68 quilómetros e iníciase nun cruzamento coa AC-12 en San Pedro de Nós (Oleiros) e finaliza nun cruzamento coa DP-1706 na ponte do Burgo, no Temple (Cambre).

## Percorrido 
A estrada, plenamente urbana, inicia o seu percorrido no Seixal (Oleiros), no límite co concello de Cambre. Baixa á Costa da Tapia, na parroquia do Temple (Cambre) até a ponte da ría do Burgo, na desembocadura do río Mero.

### Cambio de titularidade 
En 2016 o Consello da Xunta de Galicia aprobou ceder ao Concello de Culleredo a titularidade e a xestión desta estrada no treito comprendido entre A Pasaxe e a ponte do Burgo, amais dunha caseta de legoeiros en Acea de Ama.

Trátase dun treito de 2,67 quilómetros de lonxitude dunha vía (case a súa totalidade) que alberga localidades moi poboadas como Fonteculler, Acea de Ama e O Burgo e que, ademais, soporta unha carga diaria de aproximadamente 3.000 vehículos. Con isto, o concello a transformará nunha auténtica vía urbana. O cambio de titularidade será efectivo ao día seguinte da publicación do decreto no DOG (é dicir, o día 18 de marzo de 2016) e a entrega dos bens formalizarase no prazo de dous meses mediante a sinatura da acta. Desde o goberno local explicaron que unha das primeiras medidas que se tomará na **AC-211** será a renovación do sistema de semáforos e a eliminación do cambio de sentido fronte á urbanización "La Ría". O cambio empezouse a notar cando nos indicadores de tráfico tapouse o antigo nome da estrada, **AC-211**.

## Galería de imaxes 

Ficheiro:Cambre Galicia 070330 14.jpg|O Paraugas, escultura ao lado da ponte do Burgo, na parroquia do Temple (Cambre)
Ficheiro:Casa peóns camiñeiros O Burgo 01.jpg|Caseta de legoeiros en Acea de Ama

## Notas
Ignacio Efrén II Karim

**Ignacio Efrén II** (en ; en ), nado como **Said Karim** (en ) o 3 de maio de 1965 en Qamixli (Siria), é o 123º patriarca de Antioquía da Igrexa ortodoxa siríaca, no cargo dende o 31 de marzo de 2014.
Ignacio Xosé III Iunan

**Ignacio Xosé III** (en ; en ), nado o 15 de novembro de 1944 en Al-Hasaka (Siria), é o patriarca de Antioquía da Igrexa Católica Siríaca, no cargo dende o 20 de xaneiro de 2009.

## Galería de imaxes 

File:Patriarch Ignatius Joseph III Yonan .JPG|Ignacio Xosé III en Lodi, 20 de febreiro de 2017.
File:Patriarch Ignatius Yonan and Bishop Malvestiti.JPG|Ignacio Xosé III con monseñor Mauricio Malvestiti en Lodi, 20 de febreiro de 2017.
Praia de San Lorenzo

A **praia de San Lorenzo** (en asturiano **San Llorienzo**) está situada no centro de Xixón. Acunchada e cunha lonxitude de 1550 metros, é unha das praias máis &nbsp;emblemáticas do Principado de Asturias. Esténdese desde a escaleira 0 (*"La Cantábrica"*), situada tras da Igrexa de San Pedro, ata a escaleira número 16 (zona coñecida popularmente como "el Tostaderu"), na embocadura do río Piles, despois prolóngase nun lareiro durante trescentos metros máis ata a zona coñecida como&nbsp;"Mayán de Tierra", chegando a totalizar unha lonxitude de &nbsp;1,8&nbsp;km. Paralela á praia está o Paseo do Muro de San Lorenzo, que continúa cara ao leste máis aló da propia praia co sendeiro costeiro do Cervigón, un percorrido de máis de 2 quilómetros que conecta con outras praias como a do Rinconín ou a de Peñarrubia.
## Características 
miniatura|Praia de San Lorenzo
Caracterízase por unha area fina e dourada, e por unha auga de boa calidade. As ondas son dun nivel moderado/forte e distínguenese tres zonas de baño diferenciadas e vixiadas por socorristas: Escalerona (escaleira 4), Centro (escaleiras 7-8) e Piles (escaleira 12). Normalmente a zona da Escalerona é a que presenta unhas ondas máis aptas para o baño. A grande amplitude das mareas desta praia condiciona moito a súa anchura.

## Servizos 
A súa localización no centro urbano e a alta concentración de xente garanten que estea dotada de todo tipo de servizos: duchas, a súa alta ocupación e localización en pleno centro urbano garantizan todo tipo de servizos: duchas, lavapés, alugueiro de hamacas, gardarroupa, consignas, aseos, fontes etc.

Á altura da escaleira 4 hai unha oficina de turismo e conta tamén con servizo de salvamento, a súa central está&nbsp;instalada na escaleira número 12 e ten megafonía para transmitir partes meteorolóxicos e estado do mar cada hora, e no mesmo edificio localízase tamén unha comisaría da policía local.&nbsp;

## Deportes 
A praia está acondicionada para xogar ao volei praia, con dúas pistas na escaleira 15, e ao&nbsp;fútbol praia, que se practica na zona da escaleira 4 &nbsp;cando o permite a&nbsp;marea. Outros deportes marítimos como o surf&nbsp;ou&nbsp;wíndsurf tamén son habituais na praia.

## Recoñecementos 
No verán do ano 2010 izouse pola primeira vez a bandeira "Ecopraias" que se concedeu de novo para a temporada 2011. Tamén no ano 2011 logrouse o recoñecemento "Q" de Calidade Turística.[thumb|250px|Placa instalada en [2007 con motivo dos&nbsp;100 anos da construción do paseo.]]
## Notas 
## Véxase tamén 
### Ligazóns externas 
* Información sobre as praias na web do concello de Xixón
Wayne Simien

**Wayne Anthony Simien, Jr.**, nado o 9 de marzo de 1983 en Leavenworth, Kansas, é un ex xogador americano de baloncesto profesional. Foi membro dos Miami Heat que conseguiron o seu primeiro campionato da NBA na tempada 2005-06.

## Traxectoria deportiva 
Simien foi seleccionado na 29ª posición do Draft da NBA de 2005 polos Miami Heat, equipo co que gañou a NBA na tempada 2005-06. Durante a tempada regular dese mesmo ano, participou en 43 partidos, acadando 3 puntos e 2 rebotes en 10 minutos de xogo por encontro. Nos Playoffs, tan só xogou en dous partidos.

Simien foi traspasado o 24 de outubro de 2007 xunto a Antoine Walker e Michael Doleac ós Minnesota Timberwolves, a cambio de Ricky Davis e Mark Blount. O 29 de outubro, Simien foi cortado polos Wolves.

En outubro de 2008, Simien fichou polo Cáceres Ciudad del Baloncesto da Liga LEB Ouro. O 5 de maio de 2009, Simien decidiu retirarse do baloncesto profesional.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Tigmotropismo

[miniatura|[Planta rubideira enleada polo contacto.]]
O **tigmotropismo**  é a resposta vexetal ante un **contacto**, como, por exemplo, a disposición que adquiren os talos (gabiáns) que se envolven ao redor dun eixe. A resposta prodúcese porque as células que están en contacto con obxecto medran menos que as mesmas do lado oposto.

## Notas